ספינת המחקר דיסקברי (באנגלית: RRS Discovery) הייתה ספינת העץ התלת-תורנית המסורתית האחרונה שנבנתה בבריטניה. הספינה, שעוצבה ונבנתה לחקר אנטארקטיקה, הושקה כספינת מחקר מלכותית (RRS) בשנת 1901. משימתה הראשונה הייתה המשלחת הבריטית הלאומית לאנטארקטיקה, בהנהגת רוברט פלקון סקוט ועמו ארנסט שקלטון במסעם הראשון המוצלח לאנטארקטיקה, משלחת שנודעה בשם משלחת דיסקברי. עכשיו מהווה הספינה אטרקציה תיירותית ראשונה במעלה בביתה, דאנדי.